יום עיון לזכרו של פרופ' דוד בנקיר | www.yadvashem.org
אירועים 2010
יום עיון לזכרו של פרופ' דוד בנקיר
22 אפריל 2010
ביום חמישי, 22.4.2010, התקיים ביד ושם, בשיתוף המכון ליהדות זמננו באוניברסיטה העברית, יום עיון לזכרו של ראש המכון הבין-לאומי לחקר השואה הפרופ' דוד בנקיר שהלך לעולמו בפברואר האחרון.
דוד בנקיר היה מגדולי חוקרי השואה בישראל ובעל שם עולמי, מחקריו עסקו במחוללי הרצח ובעומדים מן הצד – תחום מחקר שעסקו בו בעיקר גרמנים ובני עמים אחרים – אבל מנקודת המבט של חוקר ההיסטוריה היהודית שמבקש בין השאר לגלות את המרכיב ה"יהודי" בהתפתחויות הכלליות. בין נושאי התעניינותו העיקריים עמדה השאלה כיצד הייתה האנטישמיות לכלי המרכזי והיעיל ביותר בידי השלטון הנאצי לשם שמירת אש האידיאולוגיה, הן במאבקיו בתוך המנגנון השלטוני והן במאמציו לגיוס ההמונים.
יום העיון התקיים באודיטוריום יד ושם, ובין הבאים לחלוק לו כבוד היו בני משפחה, קולגות, עמיתים מיד ושם ותלמידים לשעבר.
בין הדוברים היו יו"ר הנהלת יד ושם, אבנר שלו, פרופ' דינה פורת מהמכון לחקר האנטישמיות והגזענות בימינו באוניברסיטת ת"א, פרופ' יהודה באואר ששימש כראש המכון בין השנים 1996-2001, פרופ' דן מכמן, ההיסטוריון הראשי של יד ושם, יואל זיסנווין, שכתב את עבודת הדוקטורט שלו בהנחייתו של דוד בנקיר, ד"ר יעל אורביטו נידם, תלמידה לשעבר והעורכת הראשית של ההוצאה לאור של יד ושם והפרופ' דליה עופר ופרופ' דניאל בלטמן, עמיתיו של בנקיר מן המכון ליהדות זמננו באוניברסיטה העברית.
צפו בקטעים מן הדברים שנשאו הדוברים ביום העיון:
יום עיון לזכרו של פרופ' דוד בנקיר ז"ל